
Génto Réino, Segne Capoulié, Car Counfraire, Ami Felibre, 


Joan Gaidan, Jos¢p Lhermite (Fraire Savinian) Joan Pau Payan, 
Cesari Dauge, Joan Tucat, Juli Lairis, Peire Gombért, uei en Avinhon 
dins lo brég del Felibrige e dins l’encastre del cent cinquantenari de son 
espelida, a ora ont m’alandatz las portas del Consistori, m’agrada de 
traire a la lutz aqueles sét majorals que totes porteron cranament sul 
pitre, la “Cigalo de la Tour Magno ”. Cadun a son biais, dins la 
diversitat de son expression, sa vida, son astrada, sa lucha, los tenon 
ligats estrechament, coma los fraires d’una meteissa portada... An 
viscut lor pichona destinada d’ombra e de solelh, amb sas vertuts e sas 
flaquesas mas, dins l’endrechiéra del Méstre, an caminat e aital, 
esperlongat aquela gesta collectiva que nostra lenga n’es lo marc lo plus 
garrut. Cal pas totjorn plorar sul temps passat, mas seria pecat un jorn 
coma uéi, de daissar s’avalir la memoria d’aqueles valents aparaires que 
porteron una polida peira a la montjoia de la nostra cultura. O sabetz 
tant coma ieu : Per far levar lo pan de uéi, cal totjorn servar un tro¢ de 
pasta d’ier. Tanben, afortirem fort e mort que lo lent revolum de las 
sasons e los capricis del temps escantiran pas lor nom. E cridarem de 
vam, aquestes verses mistralencs per que dure que jamai una cadena de 
fiers manteneires : 


Soun mort li béu diséire, 
Mai li voues an clanti ; 
Soun mort li bastisséire, 
Mai lou témple es basti. 
Vueéi pou boufa 

L’aurousa malamagno : 
Au front de la Tour-Magno 
Lou sant signau es fa. 


Que Frederic Mistral aguésse fach de la torre romana que 
plomba la ciutat “ noblo, avenénto i Felibre ” lo simbol de la respelida 
nostra, es o conféssi, causa de béla fiertat per l’autor d’aquelas regas... 
E, sens riscar de m’enganar, soi solide que ne’n devia virar pariér, pels 


meus davanciers... Méstre de l’asuelh, la Tour Magno dardalha totjorn, 
al clar solelh de nostra istoria miégjornala. Encant duradis d’un 
monument que sembla botar un rai dieusenc dins lo cor dels felibres 
afogats que ’espinchan amb un mena de respéct sacrat e l’emocion del 
mistéri. Contemplacion d’un monument — l’auretz totes comprés — 
que trespassa l’agach ninoi 0... a la m’as colhonat. 


Es lo nimesenc Joan Gaidan (1809-1883) escaissat Jan de la 
Tour Magno que dubriguét la rega coma primiér segaire. Majoral de la 
primiéra fornada, a la crida del Malhanenc, s’éra levat coma maites, 
sens canha per salvar de la descasenga la lenga del Miégjorn. Banquier, 
atissat de botanica, “ baptejat jos un cade”, Frederic Mistral li 
dediquet una poesia dels Isclo d’Or (1) en 1876. Un testimoni de pretz. 
Pro per encantar tot lanar d’una vida... Se mesclara de longa e de 
proche al bolegament del Felibrige. Se la vila de Nimes se pot far gloria 
d’una tiéra consequenta de majorals, trobaretz enlai, cap de carriéra 0 de 
lausa al nom del primier titular de la Cigalo de la Tour Magno. Aqui un 
mancament que sera pas de durada ... (2) 


Quand aquela cigala venguét veusa, lo Consistori de 1886, 
elegiguét en seguida, l’abat Josép Lhermite (1844-1920) que tanléu 
dintrat dins la Companhia dels Fraires de las Escolas Crestianas, 
prenguet lo nom de Fraire Savinian. Nascut a Vilanova d’ Avinhon, la 
lenga a l’escOla, éra son pensament primiér. CO méstre entre tot. Dins 
un article de Fe que li avodet lo réire Capoliér Marius Jouveau se pot 
legir : “ Tout felibre saup qu’aquel ome umble d’apareénci, mai ferme 
dins si prepaus e testard dins sis entrepresso a cousacra sa vido a 
l’ensignamen dou prouvengau e que sa metodo es couneigudo d’en 
pertout souto lou noum de Savinianisme.” En dos mots e sens 
s’arrestar a de causas trop menudas, dirai que lo Savinianisme se podria 
definir coma l’aprendissatge del francés per lo provengal. Fraire 
Savinian experimentét amb bonur, lo procediment dins sos corses. 
Fogueét quitament convidat a la Sorbona, a la demanda del Ministre, per 
presentar son biais d’ensenhar. Un exemple de ségre... 


Lo canonge Paul Payan (1861-1925) tresen titular de la Cigalo 
de la Tour Magno s’escantiguét en plen dins sa dobla mission, crestiana 
e felibrenca. Al mitan de sos amics, un bel dimenge, a Gordas 
(Vauclusa) rendét son ama a Dieu en diguent de vérses. Polida mort per 
un felibre d’eléit, tombat sul prat batalhier .... Foguet a l’origina del 
Cacho-fid, almanac que pareguét de 1881 fins a las primieras annadas 
del ségle vint. Esperit fora de tota pagéla comuna, Paul Payan demorara 
dins lo libre d’or dels valents de la Causa. Jamai raquét pas davant 
Vesforg. 


Nostra cigala puéi, prenguét volada en 1926 per venir se pausar 
sus ... una autra sotana : la del majoral canonge Cesari Dauge (1858- 
1945). Lo lanusquet marquét de son estampadura l’istoria granada del 
Felibrige Gascon. La bandieéra felibrenca a totjorn agut — o sabém totes 
— sét colors estrechament unidas. Nascut en Aire, animator de l’Escola 
Gaston Febus, mercandejét pas jamai son temps ni mai sa pena. Al 
miég d’una produccion consequenta marcada pel sagél de la diversitat e 
de la qualitat, botarem de releu : Ue camada en Italia (1901) e las 
Fablas Gasconas (1933) que l’autor mercés a sa virtuositat lingilistica e 
a son esperit creatiu marquét d’un torn e d’un ton plan personal. 


Joan Tucat (1870-1961) prenguét la seguida en 1946 elegit a la 
Santo Estello de Dinha. Coma maites, faguét sa plega e mai se s’es pro 
sovent, mal mesurat la valor e l’augada d’un _pretzfach consequent. 
Regent a Espoey (Pirenéus Atlantics) membre de l’Escdla Gaston 
Febus, collaborét de temps a la revista Reclams ont sos escrits fasian lo 
bonur dels cercaires e dels afuocats de la Lenga d’Oc. 


Aquela tiéra de majorals s’esperlonguét en 1962, amb lo nom de 
Juli Lairis (1896-1974). Felibre de bona soca, noirit de nodstras viélhas 
tradicions terradorencas, fondator de la tropa de Las Trelhos 
Mountblanencos, éra de la mena dels galejaires. Trufandiér dusca a la 
fin de sa vida, escriguét el meteis, lo seu faire part de despartida. Aital, 
dins /’Armana di Felibre de 1975 se podia legir : “lou felibre majoral 
Juli Lairis, tenént de la Cigalo d’or de la Tourre- Magno, fai assaupre 
qu’a plegat boutigo lou 7 del mes de febrié de 1974 ”. 


Péire Gombért (1946-2002) foguét lo seten titular de la Cigalo 
de la Tour Magno. Endonc, me reven I’onor uéi, de prononciar son laus 
segon la costuma d’un temps vieélh que coma o sabétz cars amics 
felibres, la vida balha pas jamai res a un, sens 0 tirar a l’autre... 


SA VIDA... 


Se ditz pro sovent que la prima joinesa marca la color de 
ama... Enfant del Roergue que a balhat una tiéra granada de valents 
aparaires, Péire Gombért nasquét a Rodés lo dimenge 30 de junh de 
1946, dins una familha de paisans fidéls a l’onor, a la fe e a las 
tradicions d’en ¢o nostre. Aital, se pot comprene sens pena, que |’amor 
del terraire e lo gost de la lenga aguésson pauc a pauc, grelhat dins son 
éime de drolle. Pastat de sa térra e de sa lenga, dintrét en 1958 al licéu 
Monteil de Rodés puéi, perseguiguét d’estudis al licéu Foch. Es al 
dintre de la societat folclorica de “/’Escloupeto” que a festejat 1 a pas 
gaire de temps son cinquantenari, que s’afortiguéet vertadi¢érament sa 
consciéncia identitaria. Es de notar que ne’n devendra dins la seguida, 
lo secretari general puéi, lo conseilher cultural escotat. 


En 1965, amb sa classa, aqui qu’es recauput per la Societat de 
Letras, Sciencas e Arts de l’Aveiron. Las causas s’endevenguéron de 
biais qu’ aquel jorn d’aqui i rencontrét los majorals Enric Mouly e Josép 
Vaylet venguts en vesins, portar per l’escasenga la bona paraula e batre 
la rampelada. Cossi 1 veire pas un signe astrat ? E cossi resistir de temps 
a d’apéls tant poderoses ? Per el, que venia de recebre lo buf e lo vam 
de l’estrambord, I’ora éra venguda de sautar la cleda ! Sentiguét que lo 
camin lo sonava. Descobrigueét aital los felibres, s’interessét a lor Obra e 
s’amorosiguét de la lenga que s’éran estacats a defendre e a metre en 
valor. Péire Gombért a pas jamai amagat lo deute degut a los que 
Vadralheéron e li paréron la man per caminar dins la rega mistralenca. Sa 
vida tota, aguéet per sos méstres, una admiracion gaireben totala. 
Apondrai tanben que i forca felibres de uéi en Roergue que devon 
encara, a n’aquelas dos fortas personalitats d’ésser devenguts ¢o que 
son e d’aver sagelat aital lor destinada... 


N’i avid pro d’aquel biais, per agormandir un jove e l’enrebalar 
dins lo mitan felibrenc. Es clar, la causida d’una lenga, es pro per que se 
cambie I’ orizont d’una vida... Ome ja marcat per l’accion e la tissa de 
Vorganisacion, lo pensar del cop s’enrasigava totjorn dins lacte e 
atestava d’un voler que portaria sas fruchas quauquas annadas pus tard. 
Aital en 1966, a vint ans, dintra dins l’escola felibrenca del Grelh 
Roergds. Res semblava desempusar son ardor e trabalhét cOp sec amb 
un afogament sens pausa. La meteissa annada a Naucéla, lo Grelh 
Roergas \o guierdonét dins sos Jocs Florals annual. L’an d’aprés, lo 
Majoral Jos¢p Vaylet es son pairin en Santo Estello. Per el, las causas 
s’encadénan leu fach. Son pretzfatz es remarcat per lo Consistori que i 
balhara la Cigala de Mestre d’Obro en 1971 a la Santo Estello de Ieéras. 
La meteissa annada li fisan tanben la carga de Souto-Sendi de la 
Mantenéncia del Lengadoc per lo Roergue. Ne’n vendra lo Sendi a la 
despartida del valent José Ricome en 1974, a ’acamp mantenéncial de 
Narbona. Tant per l’escrich, coma per la paraula e laccion trabalhava 
belament per las idéas nostras. L’auretz totes comprés, son 
engatjamenta éra pas de farlabica! Aquo se concretizét d’un biais 
meéstre en 1973, amb la tenguda d’una Santo Estello a Milhau, ont 
nostre Ome faguét bravament sa plega, en exercgant sas cargas amb 
devoament e conciéncia. 


Tirét partit d’aquela experiéncia e dos ans aprép, fogueét 
l’empusador e la cavilha obriéra dins sa cara vila de Rodés, fiéra de sa 
cultura d’oc, d’un novél congrés Sant Estelenc. Aqueste, prenguet un 
reléu tot particular per el, que sostengut per los confraires majorals 
Marcel Bonnet, Péire Causse e lo regretat Enric Guiter, Peéire Gombert 
éra candidat al majoralat. Foguét elegit cranament a la Cigalo de la 
Tour Magno. Co que d’aquel temps, ne fasia a 31 ans, lo pus jove 
majoral de l’istoria del Felibrige. Aquela cigala, sinonim de servici per 
la Causa (jamai oblidét pas aquel vertat primiéra...) degun la podia 
concebre mai e melhor que nostre Ome. 


D’aqui enlai, son escorreguda dins lo mitan felibrenc sera 
marcada per una preséncia totjorn plan activa. Jamai, manquét pas a son 


dever. Portaire afectionat del messatge de Font Segugna, cap de 
dificultat semblava demesir sa fe. Los pés sus terra, sabia destriar las 
dificultats e las trespassar. Empuraire d’una sica saca de manifestacions 
de plan bona tenguda e que an valor de referéncia, botarem de reléu la 
Santo Estello d’Espalion en 1983, la de Rodés en 1994 (ont per mon 
compte o vegeéri aqui pel primiér cop). Nos gardarem d’amagar lo rotle 
mager que tenguét coma administrator del Muséu Josép Vaylet, a 
l’Escdla Occitana de Tolosa que ne foguét un temps lo clavaire, al Pen 
Club de Lenga d’Oc e mai que mai coma Director del Romavatge 
d’Occitania a Lorda ont prenguét en 1989, la seguida de son amic e de 
mon meéstre, lo carcino] Silvan Toulze. Trevava e presava |’ambient 
calorent de las Felibrejadas del Bornat dau Perigord ont comptava 
forga amics. Per lo pes de sa maturitat e per l’espandida de son saber 
s’es totjorn volgut al servici del Felibrige que n’avid una coneissenga 
fonsa de son istoria. Pairin de forcga felibres, candidats al majoralat, 
citarai aital a la lésta, los noms dels majorals Jacme Mouttet e dels 
regretats Péire Millet e Laureng Ruffié que sostenguét de tot son pes. 
Foguét mens astruc, amb la candidatura Ives Rouquette per la Cigalo de 
Beziés a la Santo Estello de Sarlat en 1997. Malgrat aquel revérs, éra 
aqui la prova evidenta, d’un esperit de béla dubertura cap a totes los 
aparaires de nostra lenga e una volontat vertadiéra de cambiar lo fons de 
las causas. 


Aquela piosa volontat de recampament, la trobaretz, dins lo libre 
“Lo nostre Mouly ” (4) omenatge collectiu del Grelh Roergas, rendut 
a La Cigalo de Gascougno. Se pot legir al dintre, un portisson cortet de 
Péire Gombért que fa lum e esperar dins lo trionfle de 
Vesperit: “...Agui un omenatge collectiun per de monde que 
coneguéron e aiméron lo méstre de Complibat. Sabi que s’en trapara 
per pensar que francimand, occitan, grafia mistralenca o classica, se 
van trucar ; las idéas, de vegadas. Que nani! Aquel libronél se vol 
coma éra Mouly : dobért a tot e a totes, al felibre passeista coma a 
L’occitanista descabestrat, dins un esperit ecumenic sempre frairenal. 
Per el comptava en primieér de salvar la lenga e lo pais... ”. Aqui una 
leigon que la podém totjorn far nostra, al temps que tira. 

Tirarai pas de long sus son activitat professionala mas se pot pas 


esquivar, de tant que Peire Gombért i foguét emplonsat d’annadas de 
temps. Al sortir de sus estudis, provesit d’una formacion literaria e 
istoriana de las melhoras, entamenét una carriéra al servici de 
Vinformacion. Dintrét coma jornalista a Centre Presse Rodés. Puéi ne 
devenguét lo secretari de la redaccion e lo redactor en cap adjunt. 
Fogueét una passa tanben, lo correspondent de l’Agence France Presse 
per Aveiron. Prenguét part a la creacion de /’Aveyronnais un jornal 
avodat als compatridtas escartas del pais. Enfin, de 1984 a 1988 bailejét 
La Revue du Rouergue ont signava sos articles de l’escais nom de 
Francés Marion. Dins las paginas d’aquelas publicacions diversas, 
mancava pas jamai d’aparar la lenga de nostres réires e |’éime del 
miégjorn. Sa pluma fissaira balhava tot cop, un escapolon de sa vérbia 
druda e de son franc parlar. Es clar, res de ¢O que pertocava sa vila 0 
son departament, podia daissar indiferent aquela forta personalitat 
totjorn butada per una perspectiva d’ accion. 


Desaparegut dabans l’ora, dins lo bon de l’atge (Era pecaire, 
dins sos 56 ans...) lo nOstre moviment auria encara agut bravament 
besonh de tota son aduja e de son experiment. Retiple del felibre 
vertadiér, Péire Gombért balhava sens cap de retenguda a la causa 
mistralenca, |’ autoritat de son nom, de sa situacion e la drechiéra de son 
jutjament. 


L’OME E SON OBRA ... 


Mens preocupat per son Obra d’escrivan que per sa tasca 
militanta, Péire Gombért a pas pro publicat dins nostra lenga. Es de 
planher mas, d’unes afortiran que se pot pas ségre la procession e 
brandir la campana a l’encop... Sa prosa clara, sobria e vigorosa es la 
d’un Ome d’accion, pus consirés d’eficéncia que d’efeéits artistics. 
L’avéem vist e dit, dediquét mai que mai sos esforces a far lusir en 
Roergue e en ... Gasconha, (5) los rais de Santo Estello. Per aquo far, 
nostre Ome se podia valer d’amistats precisoas que sabia tocar cada cop 
que |’interés de la causa mistralenca fasia de besonh. 


Destriarem pr’aquo dins sos escrits : 


e Lo Laus del majoral Juli Lairis, 1896-1974 (Rodez, Subervie, 
1976) 

e Los Remembres boscatiérs, una revirada dels poémas de son 
amic Pierre Loubiéres amb un abans prepaus del Majoral Joan 
Monestier (Rodez, Subervie 1978) 

e Pierre Loubiére, le poéte des oiseaux et des mains ouvertes 
(Rodez, Carrére, 1979) 

e Le vallon de Marcillac, photographies de Brigitte Julien (Rodez, 
éd. B.J, 1990) 

e Anais Viala, pionniére dans la pampa (Rodez, éd. Du Rouergue, 
1992) 

e E subretot, Pigiié, ces francais devenus gauchos (Rodez, éd. Du 
Rouergue, 1988)(6) 


Un raconte en francimand que |’ Académia dels Jocs Florals de 
Tolosa guierdonet del prémi Fayolle. Se tractava aqui de l’aventura dels 
Aveironeses coratjoses que dins la dralha de Clameng Cabanettes 
plantéron cavilha a Pigiie en Argentina. Quaranta familhas (quicom 
coma cent cinquanta personas) que quitéron Rodés lo 23 d’octobre de 
1884 per embarcar a Bordéu sul Belgrano e arribar 38 jorns pus tard a 
Buenos Aires. D’aqui se ganhéron un floc de térra perdut a 580 
quilométres de la capitala. Un trog¢ de térra ont 1 avia res, tirat la térra 
qu’esperava d’ésser laurada, semenada e meissonada. Péire Gombert 
faguét mai d’un cop lo viatge al pais del gaucho e bravament pertocat, 
afortissia qu’enlai, lo remembre del pais natal demorava tojorn viu e 
enrasigat e que l’estatua de Clameng Cabanettes éra lo monument lo pus 
florit de Pigiie... 

Aquel estacament li valguét en 1989, la distincion de l’ordre de Mai 
d’Argentina e la medalha d’onor de la ville de Pigiie. Marcas de 
reconeissenga que se las meritava plan. (7) 

S’es dit de Péire Gombért qu’éra un Ome reborsiér, bronc o 
reguérgue de natura. Tanplan benleu... Mas aquel drech, o cal ben 
reconeisse a totes los que luchan fort e mort e lo titular de la Cigalo de 


la Tour Magno éra plan d’aqueles ! Una mena clar semenada al jorn de 
uéi... Afogat e sovent tot fudc e beluga, testart e caput, éra tanben per 
qun miracle, lo mai avenent e lo mai liberal. Tot lun o tot l’autre, 
coneissia pas lo miég camin. Mas, en delai de la semblanga primiéra, 
éra tanben d’una sensibilitat al ras de la pél. Sas qualitats de cor éran 
conegudas e sa porta duberta a totes. Forabandir 0 escumenjar éra pas 
de son biais. Atentiu a totas las trantidas de l’epoca, sabia qu’una péira 
per tant reganhuda que siague, deu e pot totjorn trobar sa placa demest 
las autras e aital servir a l‘Obra finala. 


De solide, se daissa pas caupir los artelhs e avid son caractér. Un 

marrit caractér coma dison sovent los que n’an pas ges. Al dintre del 
Consistori, sas presas de posicion e son avejaire balhavan una sal pauc 
costumiéra. Ome de conviccion, semblava se congostar dins lo brasas 
de la polemica e crentava pas de tirar la nostra assemblada de la posca 
dels discorses convenguts. 
El qu’éra pas porta de darriér, auria plan pogut far seus los dires del 
reire majoral Peire Azema: “ Emai prou souvent nous arribe de nous 
carpigna, aco empacho pas li sentiment ; e vau miés, piéi de poulemico 
sénso ahiranco que de pachaco verinouso a la chut-chut. ” 


Ome de fe e de conviccion, i avid pas que d’agarridas o de picas 
dins son existéncia. Aital, se pot afortir qu’entretenguét relacions 
d’amistat qu’onoran una vida. Los ligans establits amb sos confraires e 
confidents, los majorals Crestian Mathieu e Silvan Toulze éran d’una 
drudesa qu’es pas de dire. 

“ Ni fraire ni paire, los dos al cop ; aital éran per ieu Crestian Mathieu 
e Silvan Toulze. A totes tres — que n’éri lo cacha niu — formavem una 
singularia trilaterala que d’idéas eternalas fasidn frairejar. Es sovent 
qu’ambe lo Crestian, nos encamindavem per lo Carcin e nos acampar a 
la caminada de Trespotz o al Caire nadalenc de Toulze. Nos 
congostavem de las taulejadas mai que requistas d’Aurelia e de parlar 
de nostra lenga, del Felibrige, dels afars de politica. 

Era pas rare que lo Crestian s’encanisséssa coma sabia o faire e a 
passar l’osca ; lo Silvan, mai pausadis, lo seguissiad de vegadas. Per 
L’estrangiér aco podid semblar una batésta de rufians. Que de non! 


cada cop l’amistat prigonda que ligava los dos 6mes ne portava pas 
cap d’ombra. ” (8) 


Nostre Ome, vertadiéra pota fina que presava los plasers de la 
taula, aimava de se retrobar amb sos amics dins Olt, dins aquel vertadier 
nis d’amistat e de convivéncia. Aquel biais de far éra l’esperlongament 
natural d’acamps pus consequents, empusats quauquas annadas de per 
abans per Enric Mouly e que vesia los majorals Fournier, Mouly, Fay, 
Toulze, Cubaynes, Vaylet, Laporte, Delrieu, Mathieu se recampar a 
Complibat. Aprep la mort de Mouly, Péire Gombért prenguét el meteis, 
la seguida e se carguét del mandadis de las convidacions. Per tot dire, 
s’agissia pas aqui de virar l’esquina o de far ombra al bel Consistori 
mas dins aquel “pichon Consistori” senhorejavan fraternitat e 
acordang¢a. 


Se trobava totjorn en ¢O de Peire Gombért un qualitat d’acuélh e 
un estrambord que donava de vam al pus crentoses. Ne fagueéri 
Vexperiéncia mai d’un cop per mon compte e mai foguéssem pas del 
meteis temps. 


Furgar dins lo tresaur d’una vida, destutar la part mai prigonda 
de cadun, sens se despartir de la realitat o la descarar, aqui lo meu 
trabalh de uéi amb sas décas 0 mancaments, mas o sabétz, s’agissia pas 
per ieu de tombar dins l’atissament de la curiositat, que de tot 
biais, “ Tot Ome a un costat a ’ubac que jamai non solelha. ” 


EN GUISA DE CONCLUSION... 


Ai la tissa del papier e coma forga felibres apatoqui tot ¢d que se 
presenta a portada de la man. Elegit a la Santo Estello de Brageirac a la 
Cigalo de la Tour Magno, veusa de Péire Gombert, trastejéri pas plan 
temps per tirar d’un viélh carton, una letra que m’avid mandada al mes 
de novembre de 1994. Urdés de ?omenatge que se venia de rendre a 
Concots, al canonge majoral Juli Cubaynes, m’escrivia per me dire que 
“(...) Ara nos cal veser per metre en trin l’omenatge a Tolza per l’an 


que ven. L’Escola Occitana i ten” (9) Péire Gombért que foguét son 
executor testamentari o volontava tanben. A tot pérdre. Lo temps que 
porta totjorn amb el, son fais de jOias e de penas, me permetet pas de 
complir sul cOp aquel engatjament. Las annadas passéron mas non 
perdiai de vista aquela promessa. Un jorn, aprenguéri coma totes, que la 
malautia secutava lo titular de la Cigalo de la Tour Magno. L’ injusticia 
muda del destin venia de tustar a sa porta. Cap d’entrelusida éra pas mai 
d’esperar ... O sabiaé e demorava en ¢0 seu. Luonh ara, de la 
bolegadissa felibrenca. A Tora de las convidacions, gauséri quitament 
pas l’assabentar e li balhar lo reconfort d’un franc estacament. Es pas 
Venveja pr’aquo que me fasiaé manca. Mas, me tengueri enré. Coma 
maites. La dimenjada del 6 e 7 d’abrial de 2002, se debanet pel primier 
cop dins Olt, ’acamp de la mantenéncia del Lengadoc. Aquel jorn 
d’ aqui, se pauset de panels dins nostra lenga a las dintradas de Trespotz, 
d’ara endavant vilatge meu ... Lo paire Jordi Passerat coma a 
Vacostumada, deslarguéet un crane presic. Lo ser, al Teatre de Caurs la 
tropa del Teatre del Trastet (Anglars Julhac) joguét davant mai de 400 
personas estabosidas (10) la péca “Mirza”. Lo lendeman, Péire 
Gombért rendét son ama a Dieu... CO que sul pic, me donét a pensar 
que “Tot es marcat amont...”. Qual saura jamai las sias darriéras 
pensadas ? Ueéi, quand agachi son corriér, me disi, una lagrema al coet 
de l’uélh, qu’es una mena de testament que se podia passar de notari. E, 
comprenetz aisidament que per ieu, novél titular de la Cigalo de la Tour 
Magno, aqueste document gardara de temps sa valor. Tota sa valor. 
Coma un ligam que perdurara per sempre mai. 


Talament fort de cOps que i a los sovenirs e las endevenengas, 
que nos donan I’enveja doga de barrar los uélhs e de plorar. De far calar 
tota paraula per melhor enclaure l’imatge d’un amic tant car, Ome de 
grand cor e de fiéra volontat ... 

Patric DELMAS 
Felibre Majoral 
(lou 20 de mai de 2004) 


